Imtella' Diċembru 2, 2020 Telgħu għal 5 l-vittmi fl-sfreġju tal-bieraħ fil-belt ta' Trier, fil-Ġermanja, meta raġel saq SUV b'veloċità qawwija f'żona pedonali ffrekwentata minn ħafna nies. Il-vittmi jinkludu tarbija ta' xahrejn, flimkien ma' missierha ta' 45 sena. Omm it-tarbija u binhom ta' sena wkoll sfaw feruti u ġew rikoverati fl-isptar. Il-vittmi l-oħra huma tliet nisa ta' 25, 52 u 73 sena. Għadd ta' persuni oħra sfaw feruti, bis-sindku tal-belt jgħid li dawn jammontaw għal 15. Is-sewwieq ta' 51 sena ġie arrestat, fejn instab li kien xurban. Il-mottiv għadu mhux ċar, iżda l-investigaturi ma jemmnux li l-attakk kien ispirat minn sentimenti ta' mibegħda politika jew reliġjuża. Kien irrapportat li r-raġel għandu problemi psikoloġiċi, u kien qed jgħix fil-vettura li biha saq fuq in-nies. Intqal li r-raġel m'għandux rekord kriminali. ARA: Malti li jgħix fil-belt ta' Trier jitkellem dwar l-attakk li ħalla 4 persuni mejta fosthom tarbija